தான்நிலைக்க வைத்தருளிப் படுத்திடநான் செருக்கித் தாள்களெடுத் தப்புறத்தே வைத்திடத் தான்நகைத்தே ஏன்நினைத்தாய் இவ்வளவு சுதந்தரமென் மகனே எனக்கிலையோ என்றருளி எனையாண்ட குருவே தேன்நிலைத்த தீம்பாகே சர்க்கரையே கனியே தெய்வநடத் தரசேஎன் சிறுமொழியேற் றருளே! பாடல்: 52 (மூர்த்திகளும்) மூர்த்திகளும் நெடுங்காலம் முயன்றாலும் அறிய முடியாத முடிவெல்லாம் முன்னியவோர் தினத்தே ஆர்த்தியுடன் அறியவெனக் களித்தருளி அடியேன் அகத்தினைத்தன் இடமாக்கி அமர்ந்தவருட் குருவே பார்த்திபரும் விண்ணவரும் பணிந்துமகிழ்ந் தேத்தப் பரநாத நாட்டரசு பாலித்த பதியே ஏர்த்திகழும் திருப்பொதுவில் இன்பநடத்தரசே என்னுடைய சொன்மாலை இலங்கவணிந் தருளே!